Sindre Skeie

Sindre Skeie (født 10. desember 1978) er en norsk prest og salmedikter.

Utdannelse og yrkesliv 
Skeie er utdannet prest fra Menighetsfakultetet, og jobbet som kapellan i Søreide menighet i Fana prosti i Bergen fra 2007 til 2013.

I 2015 ble han kommunikasjonssjef ved Diakonhjemmet. I 2018 ble han direktør for stiftelsens nyopprettede enhet «Diakoni, kultur og kommunikasjon». Fra 1. januar 2020 ble han doktorgradsstudent på heltid.

Forfatter, komponist og musiker 
Han har gitt ut bøker, driver med foredrag og programvirksomhet, og har skrevet flere salmer og sanger, både tekster og melodier. Han er representert med en salmetekst i Norsk salmebok 2013, nummer 366: «Nøden står ved våre dører», med melodi av broren Gisle Skeie. I 2012 skrev han salmen «Se, mørket vinner aldri over lyset» til Kirkens Nødhjelps fasteaksjon.

Fra 2014 til 2018 var Skeie leder av Norsk hymnologisk forening. Han er også medlem i bandet Blikkenslag, og har skrevet flere av låtene på debutalbumet Neste gang vi våkner fra 2015.

Bokutgivelser 

 2009: Annerledeskongen. Barneandakter gjennom kirkeåret - (Verbum) – medforfatter: Eirik R. Mills
 2011: Se, her er vårt sted. 7 x 7 salmer og sanger (Norsk noteservice)
 2012: Konfirmantbibelen. Temasidene Veien - (Verbum 2012)
 2013: OPP NED. Et studieopplegg om å være kristen (Verbum) – medforfattere: Geir Endre Kristoffersen og Joakim Stegen Tischendorf
 2015: Petra og Laurentius (IKO-forlaget) – illustrert av Vegard Markhus
 2015: Bli lys – salmer og fortellinger (Verbum) redaktør sammen med Hans-Olav Mørk
 2018: En borg av håp. Et musikkspill for gudstjenesten (Gnist forlag)
 2020: Kirkeboka mi (IKO-forlaget)
 2020: Frihetens time (Norges Kristne Råd)
 2021: Lysninger (Vårt Land forlag)
 2022: Konfirmantsalmeboka (Verbum forlag)

Referanser

Eksterne lenker 
 Presentasjon på bloggen «sindregreier»

Norske salmediktere
Norske sangtekstforfattere
Norske lutherske prester